૨૬ વર્ષની પ્રિયંકાના એક રિલેટિવે ‘મિડ-ડે’ને કહ્યું હતું કે ‘પ્રિયંકા ઘાટકોપર (વેસ્ટ)ના અસલ્ફામાં તેનાં મમ્મી-પપ્પા અને નાનાં ભાઈ-બહેનની સાથે રહેતી હતી. છેલ્લાં બે વર્ષથી તે ગાર્ડન લેનમાં ભાડાની જગ્યામાં તેનું સ્પા ચલાવતી હતી. ગઈ કાલે સવારના સાડાનવ વાગ્યે ઘરેથી નીકળ્યા પછી તેણે આખા દિવસમાં પરિવાર સાથે વાતચીત કરી નહોતી. પ્રિયંકાની મમ્મી સાધના શર્માએ તેના મોબાઇલ અને લૅન્ડલાઇન પર સતત ફોન કરવા છતાં પ્રિયંકાનો એક પણ ફોન લાગતો નહોતો અને બન્ને ફોન સ્વિચ્ડ-ઑફ આવતા હતા. એટલે સાધના શર્મા તેના એક-બે રિલેટિવને લઈને પ્રિયંકાના સ્પા પર પહોંચી હતી. પ્રિયંકાના પિતા બેસ્ટમાં ડ્રાઇવર છે.’